als_Latn dik_Latn sag_Latn
Varoufakis: Refuzimi i BE-së na çon sërish në zgjedhje, ose referendum
Greqia mund të mbajë një referendum, ose të mbajë zgjedhje të reja të parakohshme, nëse partnerët e eurozonës refuzojnë planin e saj të borxheve dhe planin për rritjen ekonomike, bëri të ditur ministri grek i Financave, Yanis Varoufakis, gjatë një interviste për një gazetë këtë të diel.
Qeveria e re greke, e udhëhequr prej Alexis Tsipras, fitoi zgjedhjet e parakohshme të janarit me premtimin se do të rinegocionte marrëveshjen e shpëtimit me Fondin Monetar Ndërkombëtar dhe partnerët e tjerë të Bashkimit Europian, që kërkojnë disiplinë të hekurt buxhetore dhe reforma të thella ekonomike.
Qeveria arriti një marrëveshje të përkohshme me huadhënësit e saj muajin e kaluar, ndaj dhe Athina ka kohë deri në fund të prillit për të specifikuar reformat që do të ndërmarrë në këmbim të ndihmës së mëtejshme.
Ministrat e Financave të eurozonës do të takohen të hënën në Bruksel për të diskutuar një plan të reformave të premtuara nga Athina, të dërguar javën e kaluar.
Nëse Brukseli do të refuzonte përfundimisht propozimet e Greqisë, Varoufakis tha për “Corriere della Sera” se “po, do të ketë probleme. Por ashtu siç e ka thënë edhe kryeministri grek, ne nuk jemi të ngjitur pas karrigeve tona. Mund të futemi sërish në zgjedhje të parakohshme, apo të mbajmë një referendum”.
Ai nuk ka specifikuar se çfarë lloj referendumi do të mund të mbahej, por nga spekulimet e së kaluarës thuhet se një “udhë pa krye” mund ta detyrojë qeverinë greke që të mbajë një referendum nëse vendi do të vazhdojë të pranojë rreptësinë e BE-së, një lëvizje që do të ngrinte dyshime mbi anëtarësimin e Greqisë në eurozonë.
Në intervitën për gazetën italiane, Varoufakis thotë se përgjigja e deritanishme nga partnerët e eurozonës për propozimet e tij, që të zëvendësojë borxhin aktual me obligacione të lidhura me rritjen nominale vjetore, është thjesht një “heshtje”.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn